title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliid kristallklaasi koostisesse seotult, nagu on määratletud direktiivis 69/493/EMÜ

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud),
                  1
                edaspidi „direktiiv RoHS 2“) III lisa seoses erandiga plii teatavate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamist elektri- ja elektroonikaseadmetes. Direktiiv jõustus 21. juulil 2011.

               Ained, mille kasutamist piiratakse, on loetletud direktiivi RoHS 2 II lisas. Piirang kehtib plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning 22. juulist 2019 või hilisemast kuupäevast hakatakse piirangut kohaldama bis(2-etüülheksüül)ftalaadi (DEHP), butüülbensüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ettenähtud materjalid ja komponendid, mille puhul on tehtud erand direktiivi RoHS 2 artikli 4 lõike 1 kohasest piirangust.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui sellega ei nõrgendata määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu.

               Artikli 5 lõikes 1 on veel sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loeteludesse eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt palju erandite lubamise ja uuendamise taotlusi
                  3
                vastavalt artikli 5 lõikele 3 ja V lisale.

               Praeguse III lisa erandiga 29 on lubatud kasutada pliid kristallklaasi koostisesse seotult, nagu on määratletud nõukogu direktiivi 69/493/EMÜ I lisas (kategooriad 1, 2, 3 ja 4). Komisjon sai taotluse kõnealuse erandi kehtivusaja pikendamiseks 2015. aasta jaanuaris. Erandi 29 eelmine aegumiskuupäev oli kategooriate 1–7 ja 10
                  4
                puhul küll 21. juuli 2016, kuid erandit kohaldatakse ohtlike ainete kasutamise piiramise direktiivi nõuete (artikli 5 lõike 5 teine lõik) kohaselt seni, kuni komisjon teeb uuendamistaotluse kohta otsuse.

               Eranditaotluse hindamiseks algatas komisjon uuringu nõutava tehnilise ja teadusliku hindamise jaoks, mis hõlmas ka kaheksanädalast veebipõhist avatud konsulteerimist
                  5
                huvirühmadega kõnealuse taotluse üle. Huvirühmadega peetud konsulteerimise käigus esitati 25 arvamust.

               Lõpparuanne taotluse kohta tehtud hinnanguga avaldati
                  6
               ; huvirühmadele teatati sellest.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga kirjalikus vormis, nagu oli kokku lepitud eelmisel koosolekul
                  7
               . Eksperdid nõustusid komisjoni esitatud eelnõuga, kusjuures enamik neist oli hääleõiguseta. Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Saadi kolm märkust, mis kõik toetasid õigusakti eelnõu. Seoses eranditega aine suhtes kehtivatest piirangutest võeti kõik vajalikud meetmed artikli 5 lõigete 3–7 kohaselt
                  8
               . Nõukogu ja Euroopa Parlamenti on teavitatud kõigist toimingutest.

               Lõpparuandes on toodud esile eelkõige järgmised tehnilised andmed ja hinnangud.

               ·Pliioksiide (PbO või Pb3O4) kasutatakse vaheainena pliid sisaldava kristallklaasi tootmiseks keemiliste reaktsioonide abil. Pliid sisaldavat kristallklaasi kasutatakse elektri- ja elektroonikaseadmetes, sest selle aine ainulaadsed omadused, st selle töötlemisnäitajad (jahtumisaeg, töövahemik), optilised omadused (murdumisnäitaja, dispersioon) ja dekoratiivsus (Vickersi kõvadus), võimaldavad toota selliseid elektri- ja elektroonikaseadmeid, mida ei saa muul viisil toota, nagu lühtrid ja muud valgustid, elektrilised peeglid, elektri jõul töötavad kellad, digitaalsed pildiraamid ja valgustusega ehitusmaterjalid (valgustatud ehitusplokid).

               ·Plii asendamine või kõrvaldamine asjaomaste kasutusviiside puhul ei ole praegu teaduslikult ja tehniliselt teostatav.

               Kategooriate 1–7 ja 10 hindamise tulemustest selgub, et vähemalt üks artikli 5 lõike 1 punktis a nimetatud asjaomane kriteerium on III lisa kirjega 29 seotud erandi taotluses täidetud. Kuna asjaomaste kasutusviiside jaoks ei ole praegu saadaval ega ka lähemal ajal tõenäoliselt turule tulemas muid töökindlaid tehnilisi lahendusi, on erandi uuendamine 21. juulini 2021 põhjendatud; kuna töökindlaid asendajaid veel ei ole, ei ole selleks ajavahemikuks oodata kahjulikku sotsiaalmajanduslikku mõju. Samuti ei mõjuta erandile antud kehtivusaeg eeldatavasti kahjulikult innovatsiooni. Muude kategooriate puhul kui 1–7 ja 10 jääb praegune erand kehtima artikli 5 lõikes 2 sätestatud tähtaegadeks. Vastavalt direktiivi 2011/65/EL artiklile 5 ei kahjusta kõnealuse konkreetse erandi lubamine määrusega (EÜ) nr 1907/2006 (REACH) ettenähtud keskkonna- ja tervisekaitset.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse plii kasutamiseks teatavatel kasutusviisidel erand direktiivi 2011/65/EL artikli 4 lõikes 1 sätestatud piirangutest ja see lisatakse III lisasse.

               Õigusakt on delegeeritud direktiiv, mis vastab direktiivile 2011/65/EL, eelkõige selle artikli 5 lõike 1 punkti a asjaomastele nõuetele.

               Delegeeritud direktiivi eesmärk on aidata kaitsta inimeste tervist ja keskkonda ning lähendada asjaomaseid sätteid, et tagada elektri- ja elektroonikaseadmete siseturu toimimine, milleks lubatakse teatavatel kasutusviisidel kasutada muidu keelatud aineid kooskõlas direktiivi RoHS 2 sätete ja tingimustega ning selles sätestatud korraga III ja IV lisa kohandamiseks teaduse ja tehnika arenguga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               16.11.2018,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliid kristallklaasi koostisesse seotult, nagu on määratletud direktiivis 69/493/EMÜ

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  9
                eriti selle artikli 5 lõike 1 punkti a,

               ning arvestades järgmist:

               1.
                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

               2.
                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL (kategooriad 1–11), on loetletud kõnealuse direktiivi I lisas.

               3.
                     Plii on piiratud kasutusega aine, mis on kantud direktiivi 2011/65/EL II lisa loetellu. Plii kasutamine kristallklaasi koostisesse seotult, nagu on määratletud nõukogu direktiivi 69/493/EMÜ
                  10
                I lisas (kategooriad 1, 2, 3 ja 4), on piirangust vabastatud ja on praegu direktiivi 2011/65/EL III lisa kandes 29. Erandi aegumiskuupäev oli kategooriate 1–7 ja 10 puhul 21. juuli 2016.

               4.
                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõikele 5. Erand kehtib seni, kuni kõnealuse taotluse kohta on otsus vastu võetud.

               5.
                     Pliioksiide (PbO või Pb3O4) kasutatakse vaheainena pliid sisaldava kristallklaasi tootmiseks keemiliste reaktsioonide abil. Pliid sisaldavat kristallklaasi kasutatakse elektri- ja elektroonikaseadmetes, sest selle aine ainulaadsed omadused, st selle töötlemisnäitajad (jahtumisaeg, töövahemik), optilised omadused (murdumisnäitaja, dispersioon) ja dekoratiivsus (Vickersi kõvadus), võimaldavad toota selliseid elektri- ja elektroonikaseadmeid, mida ei saa muul viisil toota, nagu lühtrid ja muud valgustid, elektrilised peeglid, elektri jõul töötavad kellad, digitaalsed pildiraamid ja valgustusega ehitusmaterjalid (valgustatud ehitusplokid).

               6.
                     Plii asendamine või kõrvaldamine pliid sisaldavas kristallklaasis ei ole praegu teaduslikult ja tehniliselt teostatav, kuna ei ole olemas töökindlaid asendajaid. Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006
                  11
                ettenähtud keskkonna- ja tervisekaitset. Seetõttu tuleks kategooriate 1–7 ja 10 puhul lubada uuendada erandit plii kasutamiseks kristallklaasi koostisesse seotult, nagu on määratletud direktiivi 69/493/EMÜ I lisas (kategooriad 1, 2, 3 ja 4).

               7.
                     Kuna asjaomaste kasutusviiside jaoks ei ole veel töökindlaid asendajaid saadaval ega lähemal ajal tõenäoliselt turule tulemas, tuleks kategooriate 1–7 ja 10 puhul erandit uuendada kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

               8.
                     Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

               9.
                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [12. kuu viimaseks päevaks pärast käesoleva direktiivi jõustumise kuupäeva]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [järgmisest päevast pärast 12. kuu viimast päeva pärast käesoleva direktiivi jõustumise kuupäeva].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 16.11.2018

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil
                  http://ec.europa.eu/environment/waste/rohs_eee/adaptation_en.htm

                     (4)

                        Need kategooriad on järgmised: 1. Suured kodumasinad. 2. Väiksed kodumasinad. 3. Infotehnoloogia- ja telekommunikatsiooniseadmed. 4. Tavatarbijatele määratud seadmed. 5. Valgustusseadmed. 6. Elektri- ja elektrontööriistad. 7. Mänguasjad, vaba aja veetmise ja spordivahendid. 10. Automaadid. Elektri- ja elektroonikaseadmete kategooriad on loetletud direktiivi RoHS 2 I lisas.

                     (5)

                  Konsulteerimisperiood:
                   21. augustist 2015 kuni 16. oktoobrini 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Konsultatsioonid viidi läbi kirjalikult 27. aprillist kuni 18. maini 2017.

                     (8)

                        Loetelu nõutavatest haldustoimingutest on kättesaadav
                  komisjoni veebilehel
                  . Iga delegeeritud õigusakti eelnõu menetluse jooksvat kulgu on võimalik vaadata institutsioonidevahelises delegeeritud õigusaktide registris:
                  https://webgate.ec.europa.eu/regdel/#/home
                  .

                     (9)

                        ELT L 174, 1.7.2011, lk 88.

                     (10)

                        Nõukogu 15. detsembri 1969. aasta direktiiv 69/493/EMÜ kristallklaasi käsitlevate liikmesriikide õigusaktide ühtlustamise kohta (EÜT L 326, 29.12.1969, lk 36).

                     (11)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

    ---documentbreak---

               LISA

               III lisa kanne 29 asendatakse järgmisega:

                        „29.

                        Kristallklaasis sisalduv plii, nagu on määratletud nõukogu direktiivi 69/493/EMÜ I lisas (kategooriad 1, 2, 3 ja 4)*

                        Kehtivusaeg lõpeb:

                        -21. juulil 2021 kategooriate 1–7 ja 10 puhul;

                        -21. juulil 2021 kategooriate 8 ja 9 puhul, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                        -21. juulil 2023 kategooria 8 meditsiiniliste in vitro diagnostikaseadmete puhul;

                        -21. juulil 2024 kategooria 9 tööstuslike seire- ja kontrolliseadmete ning kategooria 11 puhul.“

               * Nõukogu 15. detsembri 1969. aasta direktiiv 69/493/EMÜ kristallklaasi käsitlevate liikmesriikide õigusaktide ühtlustamise kohta (EÜT L 326, 29.12.1969, lk 36).


title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliid sellise joodise koostises, millega luuakse stabiilne elektriühendus pooljuhtkiibi ja aluse vahel pöördkiibiga kiibipakettides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes (uuesti sõnastatud),
                  1
                edaspidi „direktiiv RoHS 2“) III lisa seoses erandiga plii teatavate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamist elektri- ja elektroonikaseadmetes. Direktiiv jõustus 21. juulil 2011.

               Ained, mille kasutamist piiratakse, on loetletud direktiivi RoHS 2 II lisas. Piirang kehtib plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning 22. juulist 2019 või hilisemast kuupäevast hakatakse piirangut kohaldama bis(2-etüülheksüül)ftalaadi (DEHP), butüülbensüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ettenähtud materjalid ja komponendid, mille puhul on tehtud erand direktiivi RoHS 2 artikli 4 lõike 1 kohasest piirangust.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui sellega ei nõrgendata määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu.

               Artikli 5 lõikes 1 on veel sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loeteludesse eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt palju erandite lubamise ja uuendamise taotlusi
                  3
                vastavalt artikli 5 lõikele 3 ja V lisale.

               Praeguse III lisa erandiga 15 on lubatud kasutada pliid selliste joodiste koostises, millega luuakse stabiilne elektriühendus pooljuhtkiibi ja aluse vahel pöördkiibiga (Flip Chip) kiibipakettides. Komisjon sai taotluse kõnealuse erandi kehtivusaja pikendamiseks 2015. aasta jaanuaris. Erandi 15 eelmine aegumiskuupäev oli kategooriate 1–7 ja 10
                  4
                puhul küll 21. juuli 2016, kuid erandit kohaldatakse ohtlike ainete kasutamise piiramise direktiivi nõuete (artikli 5 lõike 5 teine lõik) kohaselt seni, kuni komisjon teeb uuendamistaotluse kohta otsuse.

               Eranditaotluse hindamiseks algatas komisjon uuringu nõutava tehnilise ja teadusliku hindamise jaoks, mis hõlmas ka kaheksanädalast veebipõhist avatud konsulteerimist
                  5
                huvirühmadega kõnealuse taotluse üle. Huvirühmadega peetud konsulteerimise käigus esitati kaks arvamust.

               Lõpparuanne taotluse kohta tehtud hinnanguga avaldati
                  6
               ; huvirühmadele teatati sellest.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga kirjalikus vormis, nagu oli kokku lepitud eelmisel koosolekul
                  7
               . Eksperdid nõustusid komisjoni esitatud eelnõuga, kusjuures enamik neist oli hääleõiguseta. Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Laekus neli märkust, mis kõik toetasid õigusakti, kuid ühes märkuses tehti ettepanek muuta sõnastust (mida hinnati tehnilises hinnangus, kuid lükati tagasi) ja pikendada üleminekuperioodi 18 kuuni. Seoses eranditega aine suhtes kehtivatest piirangutest võeti kõik vajalikud meetmed artikli 5 lõigete 3–7 kohaselt
                  8
               . Nõukogu ja Euroopa Parlamenti on teavitatud kõigist toimingutest.

               Lõpparuandes on toodud esile eelkõige järgmised tehnilised andmed ja hinnangud.

               ·Pliijoodiseid kasutatakse pöördkiibitehnoloogias kontaktide tegemiseks, et kiip ja alus kokku ühendada. Sellised joodised peavad ka siis, kui on tegemist väga suure voolutihedusega, olema vastupidavad elektromigratsioonile; selliseid joodiseid peab saama teha etapiviisiliselt, et tootmise käigus saaks komponente järk-järgult koostada ja töödelda; nad peavad olema suure plastsusega, et vähendada termomehhaanilisi pingeid metalliseerimistehnoloogiaga (under-bump metallization, UBM) valmistatud kontaktialuste juures, eelkõige suurte kiipide puhul.

               ·Teatavate pöördkiibiga kiibipakettide puhul ei ole praegu plii asendamine või kõrvaldamine teaduslikult ja tehniliselt teostatav.

               Kategooriate 1–7 ja 10 hindamise tulemustest selgub, et vähemalt üks artikli 5 lõike 1 punktis a nimetatud asjaomane kriteerium on III lisa kirjega 15 seotud erandi taotluses täidetud. Praegust erandi sõnastust on muudetud, et erandi ulatust kitsendada ja piirduda üksnes selliste kasutusviisidega, mille jaoks ei ole praegu töökindlaid asendajaid saadaval, ja selleks on lisatud punkti 15 alapunkt a. Kehtivusajaks on määratud ajavahemik kuni 21. juulini 2021; selline kehtivusaeg ei mõjuta eeldatavasti kahjulikult innovatsiooni. Sellistel juhtudel, kui on juba olemas töökindlad asendajad, on selleks perioodiks oodata üksnes tühist sotsiaalmajanduslikku mõju, kuna juba praegu võetakse pliid mittesisaldavaid asendajaid järk-järgult kasutusele.

               Muude kategooriate puhul kui 1–7 ja 10 jääb praegune erand kehtima artikli 5 lõikes 2 sätestatud tähtaegadeks. Vastavalt direktiivi 2011/65/EL artiklile 5 ei kahjusta kõnealuse konkreetse erandi lubamine määrusega (EÜ) nr 1907/2006 (REACH) ettenähtud keskkonna- ja tervisekaitset.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse plii kasutamiseks teatavatel kasutusviisidel erand direktiivi 2011/65/EL artikli 4 lõikes 1 sätestatud piirangutest ja see lisatakse III lisasse.

               Õigusakt on delegeeritud direktiiv, mis vastab direktiivile 2011/65/EL, eelkõige selle artikli 5 lõike 1 punkti a asjaomastele nõuetele.

               Delegeeritud direktiivi eesmärk on aidata kaitsta inimeste tervist ja keskkonda ning lähendada asjaomaseid sätteid, et tagada elektri- ja elektroonikaseadmete siseturu toimimine, milleks lubatakse teatavatel kasutusviisidel kasutada muidu keelatud aineid kooskõlas direktiivi RoHS 2 sätete ja tingimustega ning selles sätestatud korraga III ja IV lisa kohandamiseks teaduse ja tehnika arenguga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               16.11.2018,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse pliid sellise joodise koostises, millega luuakse stabiilne elektriühendus pooljuhtkiibi ja aluse vahel pöördkiibiga kiibipakettides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  9
                eriti selle artikli 5 lõike 1 punkti a,

               ning arvestades järgmist:

               1.
                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks teatavaid ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

               2.
                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL (kategooriad 1–11), on loetletud kõnealuse direktiivi I lisas.

               3.
                     Plii on piiratud kasutusega aine, mis on kantud direktiivi 2011/65/EL II lisa loetellu. Plii sellise joodise koostises, millega luuakse stabiilne elektriühendus pooljuhtkiibi ja aluse vahel pöördkiibiga kiibipakettides, on piirangust vabastatud ja on praegu kõnealuse direktiivi III lisa kandes 15. Erandi aegumiskuupäev oli kategooriate 1–7 ja 10 puhul 21. juuli 2016.

               4.
                     Komisjon sai taotluse kõnealuse erandi kehtivusaja pikendamiseks enne 21. jaanuari 2015 vastavalt direktiivi 2011/65/EL artikli 5 lõikele 5. Erand kehtib seni, kuni kõnealuse taotluse kohta on otsus vastu võetud.

               5.
                     Pliijoodiseid kasutatakse pöördkiibitehnoloogias kontaktide tegemiseks, et kiip ja alus kokku ühendada. Sellised joodised peavad ka siis, kui on tegemist väga suure voolutihedusega, olema vastupidavad elektromigratsioonile; selliseid joodiseid peab saama teha etapiviisiliselt, et tootmise käigus saaks komponente järk-järgult koostada ja töödelda. Nad peavad ka olema suure plastsusega, et vähendada termomehhaanilisi pingeid metalliseerimistehnoloogiaga (under-bump metallization, UBM) valmistatud kontaktialuste juures, eelkõige suurte kiipide puhul.

               6.
                     Teatavate kõnealuse erandiga hõlmatud kasutusviiside korral ei ole plii asendamine või kõrvaldamine teaduslikult ja tehniliselt teostatav, kuna ei ole töökindlaid asendajaid. Kõnealuse erandi lubamine ei kahjusta Euroopa Parlamendi ja nõukogu määrusega (EÜ) nr 1907/2006
                  10
                ettenähtud keskkonna- ja tervisekaitset. Seetõttu tuleks erandit uuendada kõnealuste konkreetsete kasutusviiside puhul.

               7.
                     Kõigi muude praegu kõnealuse erandiga hõlmatud kasutusviiside korral on erandi uuendamise tingimused täitmata. Nende kasutusviiside jaoks jääb erand kehtima 12 kuuks pärast käesoleva delegeeritud direktiivi jõustumise kuupäeva kooskõlas direktiivi 2011/65/EL artikli 5 lõikega 6.

               8.
                     Kuna kõnealuse uuendamisega seotud kasutusviiside jaoks ei ole töökindlaid asendajaid turul saadaval, tuleks neid kasutusviise käsitlevat erandit uuendada kategooriate 1–7 ja 10 puhul erandit kuni viieks aastaks, st kuni 21. juulini 2021. Pidades silmas pingutusi, mida tehakse töökindla asendaja leidmiseks, ei avalda kõnealuse erandi kestus tõenäoliselt innovatsioonile kahjulikku mõju.

               9.
                     Muude kategooriate puhul kui 1–7 ja 10 jääb praegune erand kehtima direktiivi 2011/65/EL artikli 5 lõike 2 teises lõigus sätestatud tähtaegadeks. Selguse huvides tuleks lisada need aegumiskuupäevad kõnealuse direktiivi III lisasse.

               10.
                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [12. kuu viimaseks päevaks pärast käesoleva direktiivi jõustumise kuupäeva]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [järgmisest päevast pärast 12. kuu viimast päeva pärast käesoleva direktiivi jõustumise kuupäeva].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 16.11.2018

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil
                  http://ec.europa.eu/environment/waste/rohs_eee/adaptation_en.htm

                     (4)

                        Need kategooriad on järgmised: 1. Suured kodumasinad. 2. Väiksed kodumasinad. 3. Infotehnoloogia- ja telekommunikatsiooniseadmed. 4. Tavatarbijatele määratud seadmed. 5. Valgustusseadmed. 6. Elektri- ja elektrontööriistad. 7. Mänguasjad, vaba aja veetmise ja spordivahendid. 10. Automaadid. Elektri- ja elektroonikaseadmete kategooriad on loetletud direktiivi RoHS 2 I lisas.

                     (5)

                  Konsulteerimisperiood:
                   21. augustist 2015 kuni 16. oktoobrini 2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Konsultatsioonid viidi läbi kirjalikult 27. aprillist kuni 18. maini 2017.

                     (8)

                        Loetelu nõutavatest haldustoimingutest on kättesaadav
                  komisjoni veebilehel
                  . Iga delegeeritud õigusakti eelnõu menetluse jooksvat kulgu on võimalik vaadata institutsioonidevahelises delegeeritud õigusaktide registris:
                  https://webgate.ec.europa.eu/regdel/#/home
                  .

                     (9)

                        ELT L 174, 1.7.2011, lk 88.

                     (10)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

    ---documentbreak---

               LISA

               III lisa kanne 15 asendatakse järgmisega:

                        „15.

                        Plii selliste joodiste koostises, millega luuakse stabiilne elektriühendus pooljuhtkiibi ja aluse vahel pöördkiibiga (Flip Chip) kiibipakettides

                        Kohaldatakse kategooriate 8, 9 ja 11 suhtes ja kehtivusaeg lõpeb:

                        -21. juulil 2021 kategooriate 8 ja 9 puhul, välja arvatud meditsiiniliste in vitro diagnostikaseadmete ning tööstuslike seire- ja kontrolliseadmete puhul;

                        -21. juulil 2023 kategooria 8 meditsiiniliste in vitro diagnostikaseadmete puhul;

                        -21. juulil 2024 kategooria 9 tööstuslike seire- ja kontrolliseadmete ning kategooria 11 puhul.

                        15(a)

                        Plii selliste joodiste koostises, millega luuakse stabiilne elektriühendus pooljuhtkiibi ja aluse vahel pöördkiibiga (Flip Chip) kiibipakettides, kui on täidetud vähemalt üks järgmistest kriteeriumidest:

                        -pooljuhttehnoloogiline sõlm on mõõduga vähemalt 90 nm;

                        -pooljuhttehnoloogilises sõlmes on üksik pooljuhtplaat pindalaga vähemalt 300 mm²;

                        -ühendatud pooljuhtkiipide paketi pooljuhtkiibid on pindalaga vähemalt 300 mm² või ränist ühendusdetailid on pindalaga vähemalt 300 mm².

                        Kohaldatakse kategooriate 1, 7 ja 10 suhtes kehtivusajaga kuni 21. juulini 2021.“


title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse plii kasutamist platineeritud plaatinaelektroodides, mida kasutatakse teatavateks juhtivuse mõõtmisteks

text:
                             EUROOPA
                             KOMISJON
                                                    Brüssel, 17.12.2019
                                                    C(2019) 9061 final
                  KOMISJONI DELEGEERITUD DIREKTIIV (EL) …/…,
                                         17.12.2019,
    millega muudetakse tehnika arenguga kohandamise eesmärgil Euroopa Parlamendi ja
   nõukogu direktiivi 2011/65/EL IV lisa seoses erandiga, milles käsitletakse plii kasutamist
         platineeritud plaatinaelektroodides, mida kasutatakse teatavateks juhtivuse
                                        mõõtmisteks
                                    (EMPs kohaldatav tekst)
ET                                                                                ET
 ---pagebreak---                                                   SELETUSKIRI
   1.        DELEGEERITUD ÕIGUSAKTI TAUST
   Käesoleva komisjoni delegeeritud direktiiviga muudetakse tehnika arenguga kohandamise
   eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete
   kasutamise piiramise kohta elektri- ja elektroonikaseadmetes) (uuesti sõnastatud)1 (edaspidi
   „direktiiv RoHS 2“) IV lisa seoses erandiga plii teatavate kasutusviiside osas.
   Direktiivi RoHS 2 artikli 4 kohaselt on piiratud teatavate ohtlike ainete kasutamist elektri- ja
   elektroonikaseadmetes. Direktiiv jõustus 21. juulil 2011.
   Ohtlike ainete kasutamise piiramise direktiivi II lisas on loetletud järgmised ained, mille
   kasutamist on praegu piiratud: plii, elavhõbe, kaadmium, elavhõbe, kuuevalentne kroom,
   polübroomitud           bifenüülid        (PBB),         polübroomitud         difenüüleetrid        (PBDE),
   bis(2‑ etüülheksüül)ftalaat (DEHP), bensüülbutüülftalaat (BBP), dibutüülftalaat (DBP) ja
   diisobutüülftalaat (DIBP). Direktiivi RoHS 2 III ja IV lisas on loetletud elektri- ja
   elektroonikaseadmete teatavateks kasutusviisideks ettenähtud materjalid ja komponendid,
   mille puhul on tehtud erand direktiivi RoHS 2 artikli 4 lõike 1 kohasest piirangust.
   Direktiivi artiklis 5 on sätestatud, et III ja IV lisa kohandatakse teaduse ja tehnika arenguga
   (lisatakse, uuendatakse, muudetakse ja tühistatakse erandeid). Vastavalt artikli 5 lõike 1
   punktile a lisatakse III ja IV lisasse erandeid juhul, kui see ei muuda nõrgemaks määrusega
   (EÜ) nr 1907/20062 tagatud keskkonna- ja tervisekaitset ning kui on täidetud vähemalt üks
   järgmistest tingimustest: materjalide ja komponentide kasutuselt kõrvaldamine või
   asendamine konstruktsiooni muutmisega või materjalide ja komponentidega, mis ei nõua II
   lisas loetletud materjalide või ainete kasutamist, on teaduslikult või tehniliselt võimatu;
   asendusainete töökindlus ei ole tagatud või asendamise kahjulik kogumõju keskkonnale,
   tervisele ja tarbijaohutusele on tõenäoliselt suurem kui sellest tulenev keskkonna-, tervise-,
   või tarbijaohutusealane kasu.
   Artikli 5 lõikes 1 on veel sätestatud, et Euroopa Komisjon (edaspidi „komisjon“) lisab
   teatavateks kasutusviisideks ette nähtud elektri- ja elektroonikaseadmete materjalid ja
   komponendid III ja IV lisa loeteludesse eraldi delegeeritud õigusaktidega vastavalt direktiivi
   artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja
   tühistamise taotluste esitamiseks.
   2.        ÕIGUSAKTI VASTUVÕTMISELE EELNENUD KONSULTEERIMINE
   Pärast direktiivi RoHS 2 avaldamist on komisjon saanud ettevõtjatelt mitmeid taotlusi3 nii
   erandite lubamiseks kui ka uuendamiseks vastavalt artikli 5 lõikele 3 ja V lisale.
   IV lisa kehtiva erandiga 37 lubatakse plii kasutamine platineeritud plaatinaelektroodides,
   mida kasutatakse juhtivuse mõõtmiseks, kui on täidetud teatavad tingimused. Komisjon sai
   2017. aasta juunis ühe taotluse kõnealuse erandi kehtivusaja pikendamiseks. Kuigi erandi 37
   aegumiskuupäev oli kategooriate 8 ja 9 puhul 31. detsember 2018, kohaldatakse seda erandit
   ohtlike ainete kasutamise piiramise direktiivi nõuete (artikli 5 lõike 5 teine lõik) kohaselt seni,
   kuni komisjon on teinud uuendamistaotluse kohta otsuse4.
   1
            ELT L 174, 1.7.2011, lk 88.
   2
            ELT L 396, 30.12.2006, lk 1.
   3
            Loetelu on kättesaadav aadressil: http://ec.europa.eu/environment/waste/rohs_eee/adaptation_en.htm
   4
            Direktiivi 2011/65/EL I lisas loetletud kategooriad on järgmised: 1. suured kodumasinad; 2. väiksed
            kodumasinad; 3. infotehnoloogia- ja telekommunikatsiooniseadmed; 4. tavatarbijatele määratud
ET                                                          1                                                   ET
 ---pagebreak---    Eranditaotluse hindamiseks algatas komisjon uuringu nõutava tehnilise ja teadusliku
   hindamise jaoks, mis hõlmas ka kuuenädalast veebipõhist avatud konsulteerimist
   huvirühmadega5 kõnealuse taotluse üle. Huvirühmadega peetud konsulteerimise käigus ühtegi
   arvamust ei saadud.
   Avaldati taotluse hindamise lõpparuanne6; huvirühmadele teatati sellest.
   Seejärel, 29. oktoobril 2018 konsulteeris komisjon direktiivi RoHS 2 kohaste delegeeritud
   õigusaktidega tegeleva liikmesriikide eksperdirühmaga ekspertide koosolekul. Enamik
   eksperte nõustus ettepanekuga, kuid suur osa liikmetest arvamust ei avaldanud. Kooskõlas
   parema õigusloome suunistega avaldati delegeeritud direktiivi eelnõu parema õigusloome
   portaalis, kus selle kohta sai neli nädalat anda tagasisidet. Ühtegi märkust ei saadud. Tehti
   kõik artikli 5 lõigete 3–7 kohased toimingud, mis on seotud erandi tegemisega aine suhtes
   kehtivast piirangust7. Nõukogu ja Euroopa Parlamenti on kõigist toimingutest teavitatud.
   Lõpparuandes on toodud esile eelkõige järgmised tehnilised andmed ja hinnangud.
            Pliid sisaldavaid platineeritud plaatinaelektroode kasutatakse erimõõteseadmetes,
             mille puhul on nõutavad teatavad mõõteomadused, nagu suur mõõteulatus, suur
             täpsus või suur töökindlus hapete ja aluste suure kontsentratsiooni puhul Selliseid
             elektroode kasutatakse muu hulgas elektrijuhtivuse mõõtjates, mis on ette nähtud vee
             kontrollimiseks või analüüsimiseks (nt jõevesi, merevesi, joogivesi, tööstusheitvesi
             jne).
            Praegu ei ole asjaomaste kasutusviiside puhul plii asendamine või kõrvaldamine veel
             teaduslikult ja tehniliselt teostatav.
   Kategooriate 8 ja 9 osas tehtud hindamise tulemused näitavad, et vastavalt direktiivi
   2011/65/EL artiklile 5 ei nõrgendaks see konkreetne erand määruse (EÜ) nr 1907/2006
   (REACH) kohaselt ette nähtud keskkonna- ja tervisekaitset. Lisaks on vähemalt üks artikli 5
   lõike 1 punktis a nimetatud asjaomane kriteerium erandi taotluses täidetud. Kuna asjaomaste
   kasutusviiside jaoks ei ole praegu saadaval ega ka lähemal ajal turule tulemas muid piisavalt
   töökindlaid lahendusi, on erandi kehtivusaja pikendamine kuni 31. detsembrini 2025
   põhjendatud. Kuna töökindlad asendusained pole veel kättesaadavad, ei ole selleks
   ajavahemikuks oodata asendamisest tulenevat kahjulikku sotsiaal-majanduslikku mõju.
   Samuti ei ole oodata, et erandile antud kehtivusaeg avaldaks ebasoodsat mõju innovatsioonile.
   3.        DELEGEERITUD ÕIGUSAKTI ÕIGUSLIK KÜLG
   Delegeeritud direktiiviga lubatakse seoses plii kasutamisega teatavatel kasutusviisidel teha
   erand direktiivi 2011/65/EL artikli 4 lõikes 1 sätestatud piirangutest; kõnealune erand tuleb
   lisada IV lisasse.
           seadmed; 5. valgustusseadmed; 6. elektri- ja elektrontööriistad; 7. mänguasjad, vaba aja veetmise ja
           spordivahendid; 8. meditsiiniseadmed; 9. seire- ja kontrolliseadmed, kaasa arvatud tööstuslikud seire- ja
           kontrolliseadmed; 10. automaadid; 11. muud ülaltoodud kategooriatesse mittekuuluvad elektri- ja
           elektroonikaseadmed.
   5
           Konsulteerimisperiood: 20.10.2017–1.12.2017.
   6
           https://publications.europa.eu/en/publication-detail/-/publication/33a336f0-e0ef-11e8-b690-
           01aa75ed71a1/language-en/format-PDF/source-85019010 .
   7
           Loetelu nõutavatest haldustoimingutest on kättesaadav komisjoni veebisaidil. Iga delegeeritud õigusakti
           eelnõu menetluse jooksvat kulgu on võimalik vaadata institutsioonidevahelises delegeeritud õigusaktide
           registris: https://webgate.ec.europa.eu/regdel/#/home.
ET                                                         2                                                         ET
 ---pagebreak---    Õigusakt on delegeeritud direktiiv, nagu on ette nähtud direktiiviga 2011/65/EL ning vastab
   eelkõige selle artikli 5 lõike 1 punkti a asjaomastele nõuetele.
   Delegeeritud direktiivi eesmärk on aidata kaasa inimeste tervise ja keskkonna kaitsele ning
   ühtlustada elektri- ja elektroonikaseadmete siseturu toimimisega seotud sätteid, milleks
   lubatakse teatavatel kasutusviisidel kasutada muidu keelatud aineid kooskõlas ohtlike ainete
   kasutamise piiramise direktiivi sätetega ning nende sätete kohase III ja IV lisa teaduse ja
   tehnika arenguga kohandamise korraga.
   Proportsionaalsuse põhimõtte kohaselt          ei   lähe käesolev meede   selle eesmärkide
   saavutamiseks vajalikust kaugemale.
   Ettepanek ei mõjuta ELi eelarvet.
ET                                                   3                                          ET
 ---pagebreak---                       KOMISJONI DELEGEERITUD DIREKTIIV (EL) …/…,
                                                   17.12.2019,
     millega muudetakse tehnika arenguga kohandamise eesmärgil Euroopa Parlamendi ja
   nõukogu direktiivi 2011/65/EL IV lisa seoses erandiga, milles käsitletakse plii kasutamist
           platineeritud plaatinaelektroodides, mida kasutatakse teatavateks juhtivuse
                                                  mõõtmisteks
                                           (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL
   teatavate ohtlike ainete kasutamise piiramise kohta elektri- ja elektroonikaseadmetes,1 eriti
   selle artikli 5 lõike 1 punkti a,
   ning arvestades järgmist:
   (1)     Direktiivi 2011/65/EL kohaselt peavad liikmesriigid tagama, et turule lastud elektri- ja
           elektroonikaseadmed ei sisaldaks ohtlikke aineid, mis on loetletud kõnealuse direktiivi
           II lisas. Seda piirangut ei kohaldata teatavate erandiga kaetud kasutusviiside suhtes,
           mis on iseloomulikud meditsiiniseadmetele ning seire- ja kontrolliseadmetele ning mis
           on loetletud kõnealuse direktiivi IV lisas.
   (2)     Elektri- ja elektroonikaseadmete kategooriad, mille suhtes kohaldatakse direktiivi
           2011/65/EL, on loetletud kõnealuse direktiivi I lisas.
   (3)     Plii on piiratud kasutusega aine, mis on kantud direktiivi 2011/65/EL II lisasse.
   (4)     Delegeeritud direktiiviga 2014/73/EL2 tegi komisjon erandi plii kasutamiseks
           platineeritud plaatinaelektroodides, mida kasutatakse juhtivuse mõõtmiseks, kui on
           täidetud teatavad tingimused (edaspidi „erand“) ning lisas asjaomased kasutusviisid
           direktiivi 2011/65/EL IV lisasse. Kõnealuse direktiivi artikli 5 lõike 2 kolmanda lõigu
           kohaselt pidi erand kehtivuse kaotama 31. detsembril 2018.
   (5)     Komisjon sai taotluse kehtivusaja pikendamiseks (edaspidi „pikendamistaotlus“) 30.
           juunil 2017, st direktiivi 2011/65/EL artikli 5 lõikes 5 sätestatud tähtaja jooksul. Selle
           sätte kohaselt kehtib erand seni, kuni on vastu võetud otsus pikendamistaotluse kohta.
   (6)     Pikendamistaotluse hindamine hõlmas konsultatsioone sidusrühmadega vastavalt
           direktiivi 2011/65/EL artikli 5 lõikele 7.
   (7)     Pliid sisaldavaid platineeritud plaatinaelektroode kasutatakse erimõõteseadmetes,
           mille puhul on nõutavad teatavad mõõteomadused, nagu suur mõõteulatus, suur täpsus
           või suur töökindlus hapete ja aluste suure kontsentratsiooni puhul
   1
            ELT L 174, 1.7.2011, lk 88.
   2
            Komisjoni 13. märtsi 2014. aasta delegeeritud direktiiv 2014/73/EL, millega muudetakse tehnika
            arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses
            juhtivuse mõõtmisel kasutatavate platineeritud plaatinaelektroodide pliisisalduse osas tehtava erandiga
            (ELT L 148, 20.5.2014, lk 80).
ET                                                        4                                                         ET
 ---pagebreak---    (8)    Kuna töökindlad alternatiivid puuduvad, ei ole plii asendamine või kõrvaldamine
          asjaomaste kasutusviiside puhul teatavates mõõteseadmetes praegu teaduslikult ja
          tehniliselt teostatav. Erandi kehtivusaja pikendamine on kooskõlas Euroopa
          Parlamendi ja nõukogu määrusega (EÜ) nr 1907/20063 ning seega ei nõrgenda erand
          kõnealuse määrusega tagatud keskkonna- ja tervisekaitset.
   (9)    Seepärast on asjakohane kõnealuse erandi kehtivusaega pikendada.
   (10)   Kooskõlas direktiivi 2011/65/EL artikli 4 lõikega 3 ja artikli 5 lõike 2 kolmanda
          lõiguga tuleks erandi kehtivusaega pikendada maksimaalselt seitsmeks aastaks kuni
          31. detsembrini 2025. Pidades silmas töökindla asendusaine leidmiseks tehtavate
          jätkuvate pingutuste tulemusi, ei avalda kõnealuse erandi kestus tõenäoliselt
          innovatsioonile ebasoodsat mõju.
   (11)   Seepärast tuleks direktiivi 2011/65/EL vastavalt muuta,
   ON VASTU VÕTNUD KÄESOLEVA DIREKTIIVI:
                                                   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
                                                   Artikkel 2
   1.       Liikmesriigid võtavad vastu ja avaldavad käesoleva direktiivi järgimiseks vajalikud
            õigus- ja haldusnormid hiljemalt [12. kuu viimasel päeval pärast käesoleva direktiivi
            jõustumist]. Liikmesriigid edastavad kõnealuste õigus- ja haldusnormide teksti
            viivitamata komisjonile.
            Liikmesriigid kohaldavad kõnealuseid norme alates [järgmisest päevast pärast 12.
            kuu viimast päeva pärast käesoleva direktiivi jõustumist].
            Kui liikmesriigid need meetmed vastu võtavad, lisavad nad nendesse meetmetesse
            või nende meetmete ametliku avaldamise korral nende juurde viite käesolevale
            direktiivile. Sellise viitamise viisi näevad ette liikmesriigid.
   2.       Liikmesriigid edastavad komisjonile käesoleva direktiiviga reguleeritavas
            valdkonnas nende poolt vastuvõetavate põhiliste siseriiklike õigusnormide teksti.
                                                   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu
   Teatajas.
   3
           Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb
           kemikaalide registreerimist, hindamist, autoriseerimist ja piiramist (REACH) ja millega asutatakse
           Euroopa Kemikaalide Agentuur (ELT L 396, 30.12.2006, lk 1).
ET                                                      5                                                     ET
 ---pagebreak---                                              Artikkel 4
   Käesolev direktiiv on adresseeritud liikmesriikidele.
   Brüssel, 17.12.2019
                                               Komisjoni nimel
                                               president
                                               Ursula VON DER LEYEN
ET                                                6                 ET
 ---documentbreak---                              EUROOPA
                             KOMISJON
                                                    Brüssel, 17.12.2019
                                                    C(2019) 9061 final
                                                    ANNEX
                                            LISA
                                 järgmise dokumendi juurde:
                               Komisjoni delegeeritud direktiiv,
    millega muudetakse tehnika arenguga kohandamise eesmärgil Euroopa Parlamendi ja
   nõukogu direktiivi 2011/65/EL IV lisa seoses erandiga, milles käsitletakse plii kasutamist
         platineeritud plaatinaelektroodides, mida kasutatakse teatavateks juhtivuse
                                        mõõtmisteks
ET                                                                                ET
 ---pagebreak---                                                   LISA
   Direktiivi 2011/65/EL IV lisa kanne 37 asendatakse järgmisega:
   „37          Plii platineeritud plaatinaelektroodides, mida kasutatakse juhtivuse mõõtmiseks,
                kui vähemalt üks järgmistest tingimustest on täidetud:
                a) juhtivuse laboratoorne mõõtmine mõõtepiirkonnaga üle ühe suurusjärgu (nt
                    vahemikus 0,1 mS/m kuni 5 mS/m) tundmatu kontsentratsiooni korral;
                b) mõõtmine lahustes, kui nõutav on täpsus ±1 % mõõtepiirkonnast ja elektroodi
                    suur korrosioonikindlus ühe järgmise tingimuse kehtimisel:
                    i) happelise lahuse pH < 1;
                    ii) leeliselise lahuse pH > 13;
                    iii) lahus on korrodeeriv ja sisaldab halogeenset gaasi;
                c) juhtivuse mõõtepiirkond on üle 100 mS/m ja mõõtmisi tuleb teha
                    kaasaskantava mõõteriistaga kohapeal.
                Kehtivusaeg lõpeb 31. detsembril 2025.“
ET                                                  1                                            ET


title: KOMISJONI RAKENDUSDIREKTIIV (EL) …/…, millega nähakse ette tulirelvade ja nende oluliste osade märgistamise tehnilised nõuded vastavalt nõukogu direktiivile 91/477/EMÜ relvade omandamise ja valduse kontrolli kohta

text:
               KOMISJONI RAKENDUSDIREKTIIV (EL) …/…,

               16.1.2019,

               millega nähakse ette tulirelvade ja nende oluliste osade märgistamise tehnilised nõuded vastavalt nõukogu direktiivile 91/477/EMÜ relvade omandamise ja valduse kontrolli kohta

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse nõukogu 18. juuni 1991. aasta direktiivi 91/477/EMÜ relvade omandamise ja valduse kontrolli kohta,
                  1
                eriti selle artikli 4 lõiget 2a,

               ning arvestades järgmist:

               (1)Direktiivi 91/477/EMÜ artikli 4 lõikega 1 kohustatakse liikmesriike tagama, et iga turule lastud tulirelv või tulirelva oluline osa on varustatud selge, püsiva ja ainulaadse märgistusega. Artikli 4 lõikes 2 on kindlaks määratud andmed, mida märgistus peab tulirelvade ja nende oluliste osade jälgitavuse suurendamiseks ning nende vaba liikumise lihtsustamiseks sisaldama. Väga väikeste oluliste osade märgistamisel piirdutakse seerianumbri, tähtnumbrilise koodi või digitaalkoodiga. Direktiivi artikli 4 lõikega 4 nõutakse, et liikmesriigid peavad andmekogumissüsteemi, kuhu kantakse kogu selline teave tulirelvade kohta, mida on vaja nende liikumise jälgimiseks ja nende kindlakstegemiseks, sealhulgas teave tulirelva ja selle oluliste osade märgistuse ja tulirelva mis tahes ümberehitamise või kohandamise kohta, mis toob kaasa tulirelva klassi või alamklassi muutmise, näiteks teave üksuse kohta, kes olulise osa asendas või muutis.

               (2)Riigivarudest alatiseks tsiviilkasutusse üleantud tulirelva või tulirelva olulise osa puhul peab märgistus sisaldama ka üleandva üksuse tunnusandmeid. Need tunnusandmed tuleb lisada tsiviilkasutusse üleandmise ajal, kui need ei sisaldu juba olemasolevas märgistuses.

               (3)Lisaks kohustatakse direktiiviga 91/477/EMÜ liikmesriike tagama, et tervikliku laskemoona iga väikseima üksikpakendi märgistusel oleks näidatud valmistaja nimi, partii identifitseerimisnumber, kaliiber ja laskemoona liik. Võttes arvesse laskemoona pakendamise praegust turutava ja tehnoloogia praegust arengutaset, ei ole selles etapis vaja kehtestada märgistuse tehnilisi nõudeid. Seepärast tuleks käesolevat direktiivi kohaldada üksnes tulirelvade ja nende oluliste osade (sealhulgas väga väikeste oluliste osade) märgistamise suhtes.

               (4)Märgistuse piisav tähemärgisuurus on ülimalt oluline, et saavutada tulirelvade ja nende oluliste osade jälgitavuse suurendamise eesmärk. Seepärast tuleks tehniliste nõuetega ette näha minimaalne tähemärgisuurus, millest liikmesriigid peavad kinni pidama, kui nad kehtestavad oma riigi õiguses märgistuse tähemärgisuuruse.

               (5)Võttes arvesse märgistamist ja registripidamist käsitlevaid väike- ja kergrelvade kontrolli rahvusvahelisi standardeid, tuleks relvaraamide ja relva lukukodade puhul, mis on valmistatud mittemetallilisest materjalist, mis ei pruugi tagada märgistuse selgust ja püsivust (näiteks teatava kategooria polümeersetest materjalidest), kanda märgistus metallplaadile, mis paigaldatakse püsivalt relvaraami või relva lukukoja materjalile. Liikmesriikidel peaks olema õigus lubada kasutada ka mõnd muud tehnikat, näiteks sügavale ulatuv lasergraveerimine, mis tagab mittemetallilisest materjalist valmistatud relvaraamide ja relva lukukodade märgistuse samaväärse selguse ja püsivuse taseme.

               (6)Selleks et hõlbustada tulirelvade ja nende oluliste osade jälgitavust liikmesriikide andmekogumissüsteemides, peaksid liikmesriigid valima tulirelvade ja nende oluliste osade märgistamiseks kasutatava tähestiku või tähestike üle otsustamisel üksnes ladina, slaavi või kreeka tähestiku vahel. Samamoodi tuleks tulirelvade ja nende oluliste osade märgistamiseks kasutatavaid numbrisüsteeme piirata nii, et iga liikmesriik saab valida üksnes araabia ja Rooma numbrisüsteemi vahel.

               (7)Käesolev direktiiv ei piira direktiivi 91/477/EMÜ artikli 3 kohaldamist.

               (8)Kooskõlas liikmesriikide ja komisjoni 28. septembri 2011. aasta ühise poliitilise deklaratsiooniga selgitavate dokumentide kohta
                  2
                kohustuvad liikmesriigid põhjendatud juhtudel lisama ülevõtmismeetmeid käsitlevale teatele ühe või mitu dokumenti, milles selgitatakse seost direktiivi osade ja ülevõtvate siseriiklike õigusaktide vastavate osade vahel.

               (9)Käesoleva direktiiviga ette nähtud meetmed on kooskõlas direktiivi 91/477/EMÜ artikli 13b lõike 1 alusel loodud komitee arvamusega,

               ON VASTU VÕTNUD KÄESOLEVA DIREKTIIVI:

               Artikkel 1
               Kohaldamisala

               Käesolevat direktiivi kohaldatakse tulirelvade ja nende oluliste osade suhtes, kuid seda ei kohaldata tervikliku laskemoona väikseimate üksikpakendite suhtes.

               Artikkel 2
               Tulirelvade ja nende oluliste osade märgistamise tehnilised nõuded

               Liikmesriigid tagavad, et direktiivi 91/477/EMÜ artikliga 4 nõutav märgistus vastab käesoleva direktiivi lisas sätestatud tehnilistele nõuetele.

               Artikkel 3
               Ülevõtmissätted

               1.Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt ... [OP: palun lisage kuupäev, mis on 12 kuud pärast käesoleva direktiivi avaldamist Euroopa Liidu Teatajas]. Nad teatavad nendest viivitamata komisjonile.

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 4
               Jõustumine

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 5
               Adressaadid

               Käesolev direktiiv on adresseeritud liikmesriikidele.

               Brüssel, 16.1.2019

                     Komisjoni nimel

                     president
                     Jean-Claude JUNCKER

                     (1)

                        EÜT L 256, 13.9.1991, lk 51.

                     (2)

                        ELT C 369, 17.12.2011, lk 14.

    ---documentbreak---

               Lisa

               Tulirelvade ja nende oluliste osade märgistamise tehnilised nõuded

               1.Märgistusel kasutatakse liikmesriigi ette nähtud tähemärgisuurust. Iga liikmesriigi ette nähtud tähemärgisuurus või minimaalne suurus on vähemalt 1,6 mm. Kui olulised osad on liiga väikesed, et neid saaks märgistada vastavalt direktiivi 91/477/EMÜ artiklile 4, võib nende märgistusel vajaduse korral kasutada väiksemat tähemärgisuurust.

               2.Liikmesriigi kindlaks määratud liiki mittemetallilisest materjalist valmistatud relvaraamide ja relva lukukodade puhul kantakse märgistus metallplaadile, mis paigaldatakse püsivalt relvaraami või relva lukukoja materjalile nii, et:

               a)plaati ei ole võimalik hõlpsalt või vaevata eemaldada ning

               b)plaadi eemaldamine hävitaks osa relvaraamist või lukukojast.

               Liikmesriigid võivad lubada kasutada selliste relvaraamide või lukukodade märgistamiseks ka mõnd muud tehnikat, tingimusel et see tagab märgistuse samaväärse selguse ja püsivuse taseme.

               Selleks et otsustada käesolevate tehniliste nõuete kohaldamiseks kindlaksmääratava mittemetallilise materjali üle, võtavad liikmesriigid arvesse, mil määral võib see materjal kahjustada märgistuse selgust ja püsivust.

               3.Märgistusel kasutatakse liikmesriigi ette nähtud tähestikku. Iga liikmesriigi ette nähtud tähestik või tähestikud on kas ladina, slaavi või kreeka tähestik.

               4.Märgistusel kasutatakse liikmesriigi ette nähtud numbrisüsteemi. Iga liikmesriigi ette nähtud numbrisüsteem või -süsteemid on kas araabia või Rooma numbrisüsteem.


title: KOMISJONI DELEGEERITUD DIREKTIIV (EL) …/…, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse bis(2-etüülheksüül)ftalaadi (DEHP) kasutamist mootorisüsteemide teatavates kummist komponentides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „direktiiv RoHS 2“) III lisa seoses erandiga bis(2-etüülheksüül)ftalaat (DEHP) teatavate kasutusviiside osas.

               Direktiivi RoHS 2 artikli 4 kohaselt on piiratud teatavate ohtlike ainete kasutamine elektri- ja elektroonikaseadmetes. Direktiiv jõustus 21. juulil 2011.

               Ained, mille kasutamist piiratakse, on loetletud direktiivi RoHS 2 II lisas. Praegu kehtib piirang plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite suhtes ning alates 22. juulist 2019 või pärast seda hakatakse piirangut kohaldama bis(2-etüülheksüül)ftalaadi (DEHP), bensüülbutüülftalaadi (BBP), dibutüülftalaadi (DBP) ja diisobutüülftalaadi (DIBP) suhtes. Direktiivi RoHS 2 III ja IV lisas on loetletud elektri- ja elektroonikaseadmete teatavateks kasutusviisideks ette nähtud materjalid ja komponendid, mis on vabastatud direktiivi RoHS 2 artikli 4 lõike 1 kohasest piirangust.

               Direktiivi artiklis 5 on sätestatud, et III ja IV lisa kohandatakse teaduse ja tehnika arenguga (lisatakse, uuendatakse, muudetakse ja tühistatakse erandeid). Vastavalt artikli 5 lõike 1 punktile a lisatakse III ja IV lisasse erandeid juhul, kui see ei muuda nõrgemaks määrusega (EÜ) nr 1907/2006
                  2
                tagatud keskkonna- ja tervisekaitset ning kui on täidetud vähemalt üks järgmistest tingimustest: materjalide ja komponentide kasutuselt kõrvaldamine või asendamine konstruktsiooni muutmisega või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; asendusainete töökindlus ei ole tagatud või asendamise kahjulik kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusalane kasu kokku.

               Artikli 5 lõikes 1 on sätestatud, et Euroopa Komisjon (edaspidi „komisjon“) lisab teatavateks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loetellu eraldi delegeeritud õigusaktidega vastavalt direktiivi artiklile 20. Artikli 5 lõikes 3 ja V lisas on sätestatud menetlus erandi tegemise, uuendamise ja tühistamise taotluste esitamiseks.

               2.ÕIGUSAKTI VASTUVÕTMISELE EELNENUD KONSULTEERIMINE

               Pärast direktiivi RoHS 2 avaldamist on komisjon saanud ettevõtjatelt mitmeid
                  3
                taotlusi nii erandite lubamiseks kui ka uuendamiseks vastavalt artikli 5 lõikele 3 ja V lisale.

               Komisjon sai 29. juunil 2017 taotluse lisada III lisasse uus erand, mille kohaselt lubatakse kasutada DEHP-d kummist komponentides, nagu O-rõngad, tihendid, vibratsioonisummutid, vahetihendid, voolikud, läbiviigud ja korgid, mida kasutatakse sellistes mootorisüsteemides, sealhulgas väljalaskesüsteemides ja turboülelaadurites, mis ei ole ette nähtud üksnes tarbijale kasutamiseks (taotlus nr 2017-6). Erandit taotleti kategooriale 11
                  4
               .

               Eranditaotluse hindamiseks algatas komisjon uuringu nõutava tehnilise ja teadusliku hindamise jaoks, mis hõlmas ka kuuenädalast veebipõhist avatud konsulteerimist
                  5
                huvirühmadega kõnealuse taotluse üle. Huvirühmadega peetud konsulteerimise käigus saadi üks arvamus.

               Avaldati taotluse hindamise lõpparuanne
                  6
               ; teavitati huvirühmi.

               Seejärel konsulteeris komisjon direktiivi RoHS 2 kohaste delegeeritud õigusaktidega tegeleva liikmesriikide eksperdirühmaga ekspertide koosolekul 29. oktoobril 2018. Eksperdid, kellest valdav enamik oli hääleõiguseta, nõustusid esitatud ettepanekuga. Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Ühtegi märkust selle kohta ei esitatud. Tehti kõik artikli 5 lõigete 3–7 kohased toimingud,
                  7
                mis on seotud erandi tegemisega aine suhtes kehtivast piirangust. Nõukogu ja Euroopa Parlamenti on kõigist toimingutest teavitatud.

               Lõpparuandes on toodud esile eelkõige järgmised tehnilised andmed ja hinnangud.

               ·DEHP-d lisatakse kummile paindlikkuse andmiseks plastifikaatorina. Kummist komponente kasutatakse paindlike ühendustena mootorisüsteemide osade vahel ning need tagavad mootorite pika eluea jooksul lekete ärahoidmise, mootoriosade isoleerimise ning kaitse vibratsiooni või mustuse ja vedelike eest.

               ·Kuigi põhimõtteliselt on DEHP asendamine mõnes kummist komponendis teaduslikult ja tehniliselt teostatav, tuleb taotletud erandi piires veel tagada nende asendusainete usaldusväärsus konkreetsete kasutuste jaoks mootorisüsteemides, kus on nõutav pikk eluiga ja erinõuded, nagu vastupidavus kontaktmaterjalidele (nt kütus, määrdeõli, jahutusained, gaasid, mustus), temperatuurile ja vibratsioonile.

               Kategooria 11 osas tehtud hindamise tulemused näitavad, et kooskõlas direktiivi 2011/65/EL artikliga 5 ei nõrgendaks see konkreetne erand määruse (EÜ) nr 1907/2006 (REACH) kohaselt ette nähtud keskkonna- ja tervisekaitset. Lisaks on vähemalt üks artikli 5 lõike 1 punktis a nimetatud asjaomane kriteerium erandi taotluses täidetud. Kuna asjaomaste kasutusviiside jaoks ei ole praegu saadaval ega ka lähemal ajal turule tulemas muid piisavalt töökindlaid alternatiive, on põhjendatud erandi tegemine maksimaalselt viieks aastaks alates 22. juulist 2019
                  8
               . Kuna töökindlad asendusained pole veel kättesaadavad, ei ole selleks ajavahemikuks oodata asendamisest tulenevat negatiivset sotsiaalmajanduslikku mõju. Samuti ei ole oodata, et erandile antud kehtivusaeg avaldaks ebasoodsat mõju innovatsioonile.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga lubatakse seoses DEHP kasutamisega teatavatel kasutusviisidel teha erand direktiivi 2011/65/EL artikli 4 lõikes 1 sätestatud piirangutest; kõnealune erand tuleb lisada III lisasse.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige selle artikli 5 lõike 1 punkti a asjaomaste nõuetega.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid, milleks lubatakse teatavatel kasutusviisidel kasutada muidu keelatud aineid kooskõlas direktiivi RoHS 2 sätetega ning nende sätete kohase III ja IV lisa teaduse ja tehnika arenguga kohandamise korraga.

               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.

               Ettepanek ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               8.8.2019,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse bis(2-etüülheksüül)ftalaadi (DEHP) kasutamist mootorisüsteemide teatavates kummist komponentides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  9
                eriti selle artikli 5 lõike 1 punkti a,

               ning arvestades järgmist:

               (1)
                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

               (2)
                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)
                     Bis(2-etüülheksüül)ftalaat (DEHP) on piiratud kasutusega aine, mis on kantud direktiivi 2011/65/EL II lisa loetellu. Komisjon sai 29. juunil 2017 direktiivi 2011/65/EL artikli 5 lõike 3 kohase taotluse lisada kõnealuse direktiivi III lisasse erand, mille kohaselt lubatakse kasutada DEHP-d kummist komponentides, nagu O-rõngad, tihendid, vibratsioonisummutid, vahetihendid, voolikud, läbiviigud ja korgid, mida kasutatakse sellistes mootorisüsteemides, sealhulgas väljalaskesüsteemides ja turboülelaadurites, mis ei ole ette nähtud üksnes tarbijale kasutamiseks (edaspidi „taotletud erand“).

               (4)
                     Taotletud erandi hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7.

               (5)
                     DEHP-d lisatakse kummile paindlikkuse andmiseks plastifikaatorina. Kummist komponente kasutatakse paindlike ühendustena mootorisüsteemide osade vahel ning need tagavad mootorite eluea jooksul lekete ärahoidmise, mootoriosade isoleerimise ning kaitse vibratsiooni või mustuse ja vedelike eest.

               (6)
                     Praegu ei ole turul olemas kättesaadavaid DEHP-vabasid alternatiive, mis tagaksid piisava usaldusväärsuse taseme kasutamisel mootorites, kus on nõutav pikk eluiga ja eriomadused, nagu vastupidavus kontaktmaterjalile (nt kütus, määrdeõli, jahutusained, gaasid või mustus), temperatuurile ja vibratsioonile.

               (7)
                     Kuna usaldusväärsed alternatiivid puuduvad, ei ole DEHP asendamine või kõrvaldamine mootorisüsteemides kasutatavates teatavates kummiosades veel teaduslikult ja tehniliselt teostatav. Taotletud erand on kooskõlas Euroopa Parlamendi ja nõukogu määrusega (EÜ) nr 1907/2006
                  10
                ning seega ei nõrgenda erand kõnealuse määrusega tagatud keskkonna- ja tervisekaitset.

               (8)
                     Seega on asjakohane lubada taotletud erand, lisades taotlusega hõlmatud kasutusviisid, mis on seotud direktiivi 2011/65/EL I lisa kategooriasse 11 kuuluvate elektri- ja elektroonikaseadmetega, direktiivi 2011/65/EL III lisasse.

               (9)
                     Erand tuleks lubada maksimaalselt viieks aastaks alates 22. juulist 2019, kooskõlas direktiivi 2011/65/EL artikli 4 lõikele 3 ja artikli 5 lõike 2 esimesele lõigule. Pidades silmas usaldusväärse asendusaine leidmiseks tehtavate jätkuvate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (10)
                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [viienda kuu viimasel päeval pärast käesoleva direktiivi jõustumise kuupäeva]. Liikmesriigid edastavad kõnealuste õigus- ja haldusnormide teksti viivitamata komisjonile.

               Liikmesriigid kohaldavad kõnealuseid norme alates [järgmisest päevast pärast viienda kuu viimast päeva pärast käesoleva direktiivi jõustumise kuupäeva].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 8.8.2019

                     Komisjoni nimel

                     president
                     Jean-Claude JUNCKER

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  http://ec.europa.eu/environment/waste/rohs_eee/adaptation_en.htm

                     (4)

                        Direktiivi 2011/65/EL I lisas loetletud kategooriad on järgmised: 1. suured kodumasinad; 2. väikesed kodumasinad; 3. infotehnoloogia- ja telekommunikatsiooniseadmed; 4. tavatarbijatele määratud seadmed; 5. valgustusseadmed; 6. elektri- ja elektrontööriistad; 7. mänguasjad, vaba aja veetmise ja spordivahendid; 8. meditsiiniseadmed; 9. seire- ja kontrolliseadmed, kaasa arvatud tööstuslikud seire- ja kontrolliseadmed; 10. automaadid; 11. muud ülaltoodud kategooriatesse mittekuuluvad elektri- ja elektroonikaseadmed.

                     (5)

                  Konsulteerimisperiood
                  : 20. oktoobrist 2017 kuni 1. detsembrini 2017.

                     (6)

                        https://publications.europa.eu/en/publication-detail/-/publication/0814e920-4c55-11e9-a8ed-01aa75ed71a1/language-en.

                     (7)

                        Loetelu nõutavatest haldustoimingutest on kättesaadav
                  komisjoni veebisaidil
                  . Iga delegeeritud õigusakti eelnõu menetluse jooksvat kulgu on võimalik vaadata institutsioonidevahelises delegeeritud õigusaktide registris:
                  https://webgate.ec.europa.eu/regdel/#/home
                  .

                     (8)

                        Direktiivis 2011/65/EL sätestatud piiranguid hakatakse kategooria 11 suhtes kohaldama alates 22. juulist 2019. Erandi kehtivusaeg kategooria 11 puhul on täpsustatud kõnealuse direktiivi artikli 5 lõikes 2.

                     (9)

                        ELT L 174, 1.7.2011, lk 88.

                     (10)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisasse lisatakse kanne 43:

                        „43

                        Bis(2-etüülheksüül)ftalaat kummist komponentides sellistes mootorisüsteemides, mis ei ole ette nähtud üksnes tarbijale kasutamiseks, ning tingimusel, et plastifitseeritud materjal ei puutu kokku inimese limaskestadega ega puutu pikaajaliselt kokku inimese nahaga ning et bis(2-etüülheksüül)ftalaadi sisaldus ei ületa järgmisi piirnorme:

                        (a)30 massiprotsenti kummist, mida kasutatakse

                        (I)rõngastihendite pinnakattevahendites,

                        (II)kõvakummist vahetihendites või

                        (III)kummist komponentides, mis sisalduvad vähemalt kolmest komponendist koosnevates koostudes, mis kasutavad töötamiseks elektrilist, mehaanilist või hüdraulilist energiat ning mis on kinnitatud mootori külge;

                        (b)10 massiprotsenti kummist kummi sisaldavate komponentide puhul, millele ei ole viidatud punktis a.

                        Käesoleva punkti tähenduses on „pikaajaline kokkupuude inimnahaga“ pidev kokkupuude rohkem kui 10 minutit päevas või katkendlik kokkupuude 30 minuti jooksul päevas.

                        Kohaldatakse kategooria 11 suhtes; kehtivusaeg lõpeb 21. juulil 2024.“